**Richard Gynge** (s. 1. helmikuuta 1987 Tyresö, Ruotsi) on ruotsalainen jääkiekkoilija. Hänen vahvuuksiin kuuluu tekniset taidot ja hyökkäyspään pelaaminen. Hänen heikkouksiin kuuluu puolustuspään pelaaminen ja hänellä on parannettavaa myös luistelussa. Gynge laukoo oikealta.

Ura
---

### Seuraura

Gynge on Hammarby IF:n kasvatti. Hän voitti kaudella 2005–2006 ylivoimasesti koko J20 SuperElitin piste-, maali- ja syöttöpörssin. Gynge teki 16 tehopistettä enemmän kuin pistepörssissä toiseksi sijoittunut joukkuetoveri Sebastian Ellerstad. Hän oli joukkueen paras pistemis myös kevään 2006 pudotuspeleissä tehoilla 2+3=5. Gynge pelasi samalla kaudella myös ensimmäiset miesten pelinsä pelatessaan kuusi ottelua Ruotsin toiseksi korkeimmalla sarjatasolla HockeyAllsvenskanissa.

Kaudeksi 2006–2007 Gynge teki sopimuksen Elitserien-joukkue Brynäs IF:n kanssa. Hän pelasi kautensa kuitenkin suurimmaksi osaksi lainalla Allsvenskanin Nybro IF:ssä, jonka paras pistemies ja maalintekijä Gynge oli tehoilla 21+18=39. Hän sijoittui koko Allsvenskanin maalipörssissä seitsemänneksi VIK Västerås HK:n Patrik Berglundin ja Södertälje SK:n Johan Wiklanderin kanssa. Gynge pelasi kauden aikana Brynäsissä kolme Elitserien-ottelua sekä kolme ottelua sen J20-joukkueessa. Hän pelasi myös kauden 2007–2008 suurimmaksi osaksi lainalla Allsvenskanissa; VIK Västerås HK:n ja IK Oskarshamnin joukkueissa. Gynge pelasi vain yhden Elitserien-ottelun Brynäsissä ja seitsemän sen J20-joukkueessa.

Gynge pelasi kauden 2008–2009 kokonaan Oskarshamnissa. Hän voitti tehoilla 17+24=41 joukkueen sisäisen maalipörssin ja jakoi sisäisen pistepörssin voiton Eetu Qvistin kanssa. Kaudeksi 2009–2010 Gynge siirtyi vuoden mittaisella sopimuksella AIK IF:ään. Hän sijoittui tehoilla 28+24=52 koko Allsvenskanin maalipörssissä toiseksi Leksands IF:n Pelle Prestbergin jälkeen sekä pistepörssissä kuudenneksi. Gynge oli myös AIK:n paras pistemies ja hän oli kauden päätteeksi nostamassa joukkuetta Elitserieniin. Huhtikuussa 2010 Gynge teki vuoden mittaisen jatkosopimuksen AIK:n kanssa.

Kausi 2010–2011 oli Gyngelle ensimmäinen kokonainen Elitserienissä. Hän oli tehoilla 12+11=23 AIK:n paras maalintekijä ja kolmanneksi paras pistemies. Kaudella 2011–2012 Gynge voitti 28 osumallaan koko Elitserienin maalipörssin. Hän oli Robert Rosénin jälkeen AIK:n toiseksi paras pistemies ja sijoittui Elitserienin pistepörssissä kuudenneksi.

Toukokuussa 2012 Gynge teki kaksivuotisen sopimuksen OHK Dinamo Moskovan kanssa. Gynge ehti pelata Moskovassa 29 peliä ja teki niissä 10 maalia, kunnes tammikuussa 2013 joukkue myi hänet tšekkiläiseen KHL-seuraan, Lev Prahaan.

### Maajoukkueura

Gynge debytoi Ruotsin A-maajoukkueessa vuoden 2012 Karjala-turnauksessa. Hänen ensimmäinen A-maaottelunsa oli näin ollen 7. marraskuuta 2012 Liberecissä pelattu turnauksen avausottelu Tšekkiä vastaan. Gynge pelasi turnauksessa uransa kaikki kolme A-maaotteluaan ja teki niissä yhden syöttöpisteen.

Gynge on pelannut myös kuusi nuorten ja neljä poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Hammarby IF | Allsvenskan | 6 | 0 | 0 | 0 | 0 | – | – | – | – | – |
| 2006–2007 | Nybro IF | Allsvenskan | 37 | 21 | 18 | 39 | 65 | – | – | – | – | – |
|  | Brynäs IF | Elitserien | 3 | 0 | 0 | 0 | 0 | – | – | – | – | – |
| 2007–2008 | VIK Västerås HK | Allsvenskan | 17 | 1 | 6 | 7 | 12 | – | – | – | – | – |
|  | IK Oskarshamn | Allsvenskan | 10 | 1 | 2 | 3 | 6 | – | – | – | – | – |
|  | Brynäs IF | Elitserien | 1 | 0 | 0 | 0 | 0 | – | – | – | – | – |
| 2008–2009 | IK Oskarshamn | Allsvenskan | 44 | 17 | 24 | 41 | 44 | – | – | – | – | – |
| 2009–2010 | AIK IF | Allsvenskan | 51 | 28 | 24 | 52 | 16 | – | – | – | – | – |
| 2010–2011 | AIK IF | Elitserien | 51 | 12 | 11 | 23 | 22 | 8 | 0 | 1 | 1 | 2 |
| 2011–2012 | AIK IF | Elitserien | 55 | 28 | 16 | 44 | 14 | 12 | 1 | 1 | 2 | 8 |
| 2012–2013 | OHK Dinamo Moskova | KHL | 29 | 10 | 4 | 14 | 10 | – | – | – | – | – |
|  | Lev Praha | KHL | 7 | 2 | 2 | 4 | 6 | 2 | 0 | 0 | 0 | 0 |
| 2013–2014 | Admiral Vladivostok | KHL | 48 | 9 | 10 | 19 | 16 | 5 | 0 | 3 | 3 | 2 |
| 2014–2015 | Admiral Vladivostok | KHL | 53 | 18 | 16 | 34 | 32 | – | – | – | – | – |
| 2015–2016 | Växjö Lakers HC | SHL | 46 | 21 | 23 | 44 | 24 | 13 | 5 | 7 | 12 | 6 |
| 2016–2017 | HK Neftehimik Nižnekamsk | KHL | 57 | 24 | 16 | 40 | 24 | – | – | – | – | – |
| 2017–2018 | Traktor Tšeljabinsk | KHL | 49 | 14 | 18 | 32 | 16 | 16 | 8 | 8 | 16 | 6 |
| 2018–2019 | Traktor Tšeljabinsk | KHL | 11 | 2 | 3 | 5 | 6 | – | – | – | – | – |
| 2019–2020 | Växjö Lakers HC | SHL | 44 | 11 | 13 | 24 | 47 | – | – | – | – | – |
| 2020–2021 | Växjö Lakers HC | SHL | 49 | 17 | 15 | 32 | 14 | 14 | 5 | 5 | 10 | 0 |
| 2021–2022 | Växjö Lakers HC | SHL | 52 | 23 | 25 | 48 | 6 | 4 | 5 | 2 | 7 | 0 |
| 8 kautta | yhteensä | SHL | 301 | 112 | 103 | 215 | 127 | 51 | 16 | 16 | 32 | 16 |
| 6 kautta | yhteensä | KHL | 254 | 79 | 69 | 148 | 110 | 23 | 8 | 11 | 19 | 8 |

Lähteet
-------

* Richard Gynge The Internet Hockey Databasessa (englanniksi)
* Richard Gynge Eurohockey-sivustolla (englanniksi)
* Richard Gynge *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  EliteProspects
2. ↑  Pettersson, Robert: AIK värvar hem poängkung  28.4.2009. Hockeysverige.se. Viitattu 30.5.2012. (ruotsiksi)
3. ↑  Oskarshamns poängkung Richard Gynge till AIK  28.4.2009. AIK Hockey. Viitattu 30.5.2012. (ruotsiksi)
4. ↑  Bodin, Uffe: AIK förlänger med skyttekungen  28.4.2010. Hockeysverige.se. Viitattu 30.5.2012. (ruotsiksi)
5. ↑  Bäckman, Tommy: Poängkungen Richard Gynge kvar i AIK  28.4.2010. AIK Hockey. Viitattu 30.5.2012. (ruotsiksi)
6. ↑  Новичок из Швеции — в «Динамо»  12.5.2012. dynamo.ru.  Arkistoitu 14.5.2012. Viitattu 30.5.2012. (venäjäksi)
7. ↑  Pettersson, Robert: Gynge klar för Dynamo  12.5.2012. Hockeysverige.se. Viitattu 30.5.2012. (englanniksi)
8. ↑  Pettersson, Robert: Gynge trejdas bort i KHL *Hockeysverige.se*.  9.1.2013. NewsMe. Viitattu 30.5.2012. (englanniksi)
9. ↑  Tulospalvelu[vanhentunut linkki]
10. ↑  Tulospalvelu (Arkistoitu – Internet Archive)